b'\n_START_ARTICLE_\nLhuentse dzong\n_START_SECTION_\nGeografski polo\xc5\xbeaj\n_START_PARAGRAPH_\nGeografsko sodi dzong v vzhodni Butan, vendar je kulturno bolj povezan s centralnim Butanom. Cestno povezavo ima do Mongarja preko prelaza Rodang.  Po tej trgovski cesti med Mongarjem in Lhuentse dzongom vo\xc5\xbenja traja 3 ure za 77 km. _NEWLINE_Dzong je v dolini reke Kuri \xc4\x8chu, ki je del okraja Lhuentse.   Ta reka je glavni vodotok, ki je izoblikoval slikovito dolino obdano z visokimi vrhovi in strmimi bregovi. Kuri je pritok reke Manas, ki je najve\xc4\x8dja reka v Butanu in glavni pritok reke Brahmaputre.\n_START_SECTION_\nZgodovina\n_START_PARAGRAPH_\nNajprej je leta 1543 Pema Lingpa, sin Kunga Wanpo ustanovil samostan, ki ga je leta 1654 penlop (guverner) Trongsaja, Minjur Tenpa dozidal v pravi dzong. Gradnjo je izvedel po zmagi nad Tibetanci in ga imenoval Lhuentse Rinchentse. Dzong je bil obnovljen leta 1962 in 1974. Zgodovinski pomen okraja Lhuentse je v njegovi povezanosti z rodbino sedanjega butanskega kralja oziroma butanske rodbine Vang\xc4\x8duk. Mestece Lhuentse je administrativni center istoimenskega okraja. V delujo\xc4\x8dem samostanu \xc5\xbeivi 100 menihov.'